**ΠΑΝΟΡΑΜΑ ΒΙΕΤΝΑΜ**

**ΑΝΟΙ, ΧΑ ΛΟΝΓΚ, ΗΟΪ ΑΝ, ΧΟΥΕ, ΣΑΙΓΚΟΝ, ΔΕΛΤΑ ΜΕΚΟΝΓΚ**

**Πλήρης εξερεύνηση στη χώρα των νεράιδων και δράκων**

Ένα πλήρες οδοιπορικό στα κορυφαία σημεία της χώρας. Το ταξίδι στο Βιετνάμ είναι σίγουρα μία από τις ωραιότερες εμπειρίες που μπορεί κανείς να ζήσει στην Ασία. Η πλούσια βλάστηση, η τροπική ζούγκλα και οι ατελείωτοι καταπράσινοι ορυζώνες συνθέτουν ένα μαγευτικό τοπίο. Το Πανόραμα του Βιετνάμ θα σας ξεναγήσει στα κορυφαία αξιοθέατα της χώρας από την πρωτεύουσα Ανόι και τον υπέροχο κόλπο Χαλόνγκ, μέχρι το Χόι Αν και την πολύβουη Σαϊγκόν και το Δέλτα του ποταμού Μεκόγκ.

Ταξίδι ιδανικό για όσους αναζητούν: **ΠΟΛΙΤΙΣΜΟ, ΑΡΧΑΙΟΛΟΓΙΚΟΥΣ ΧΩΡΟΥΣ & ΜΟΥΣΕΙΑ, ΦΥΣΗ, ΑΣΤΙΚΟ ΤΟΠΙΟ & ΑΓΟΡΕΣ**

**11 ημέρες από 2.440 € ΤΕΛΙΚΗ τιμή με την Turkish Airlines**

**Αναχωρήσεις: 27 Ιουλίου, 3, 10 & 17 Αυγούστου 2024**

**\*Εγγυημένες καλοκαιρινές αναχωρήσεις από Θεσσαλονίκη\***

**Τιμές και Παροχές**

|  |  |  |  |
| --- | --- | --- | --- |
| **ΠΑΝΟΡΑΜΑ ΒΙΕΤΝΑΜ** | | | |
| **11 μέρες/ 08 διανυκτερεύσεις** | **ΤΕΛΙΚΗ** Τιμή ανά άτομο σε δίκλινο δωμάτιο  \*SPECIAL PRICE\* | | Επιβάρυνση μονόκλινου |
| **27 ΙΟΥΛ & 17 ΑΥΓ 2024** | **3 & 10 ΑΥΓ 2024** |
| Superior κατηγορία | **2.440 €** | **2.540 €** | **395 €** |
| \*Ένα ταξίδι… μια τιμή! Όλες οι τιμές μας είναι **ΤΕΛΙΚΕΣ** και **ΠΕΡΙΛΑΜΒΑΝΟΥΝ** τους **φόρους αεροδρομίων** | | | |

**Special Price -** Ειδική τιμή ισχύει για κράτηση έως δύο μήνες και για περιορισμένο αριθμό συμμετοχής, μετά η τιμή ανεβαίνει **+100 €** ανά άτομο

**Προτεινόμενα ξενοδοχεία**

|  |  |  |  |
| --- | --- | --- | --- |
| Προορισμός | Superior κατηγορία ή παρόμοιο | Δωμάτιο | Νύχτες |
| ΑΝΟΙ | **Thank Long Opera/ Golden Silk 4\*** | Deluxe | 2 |
| ΧΑΛΟΝΓΚ | **Crown Legend/ Syrena Cruise 4\*** | Deluxe balcony | 1 |
| ΧΟΙ ΑΝ | **Thanh Binh Riverside/ Silkotel Hotel 4\*** | Deluxe city | 2 |
| XOYE | **White Lotus 4\*** | Superior/ Deluxe | 1 |
| ΣΑΪΓΚΟΝ | **Happy Life Grand/ Muong Thank Grand Center 4\*** | Premier/ Deluxe | 2 |

**Αεροπορικό δρομολόγιο**

**TK =** **Turkish Airlines μέσω Κων/πολης, VN= Vietnam airlines**

|  |  |  |
| --- | --- | --- |
| **Αριθμός πτήσης** | **Δρομολόγιο** | **Ώρες πτήσεων** |
| TK 1894 | **Θεσσαλονίκη** – Κωνσταντινούπολη | 21.00 - 22.25 |
| TK 164 | Κωνσταντινούπολη – Ανόι | 01.50 - 15.20 |
| VN 1547 | Ανόι – Χούε | 19.25 - 20.40 |
| VN 143 | Ντα Νανγκ – Σαϊγκόν | 18.45 - 20.30 |
| TK 163 | Σαϊγκόν – Κωνσταντινούπολη | 21.25 - 04.15 |
| TK 1881 | Κωνσταντινούπολη – **Θεσσαλονίκη** | 07.15 - 08.35 |

\*όλες οι ώρες είναι τοπικές και οι τελικές ώρες των δρομολογίων θα αποσταλούν με την παράδοση του ενημερωτικού

**Περιλαμβάνονται**

* Αεροπορικά εισιτήρια σε οικονομική θέση από και προς την Θεσσαλονίκη με Turkish Airlines
* Αεροπορικά εισιτήρια σε οικονομική θέση στις εσωτερικές πτήσεις με Vietnam airlines
* Φόροι αεροδρομίων, επιβάρυνση καυσίμων (795 €/ άτομο)
* Μία (1) βαλίτσα 23κιλών και μία χειραποσκευή 7 κιλών ανά άτομο
* Συνολικά οχτώ (8) διανυκτερεύσεις σε επιλεγμένα ξενοδοχεία και πλοίο, όπως αναφέρονται παραπάνω
* Διήμερη κρουαζιέρα στον κόλπο Χα Λογνκ με πλήρη διατροφή
* Διατροφή με βάση το καθημερινό πρόγραμμα
* Όλες οι μεταφορές και ξεναγήσεις με βάση το καθημερινό πρόγραμμα
* Διαδρομές με τελεφερίκ στους λόφους Μπα Να
* Όλες οι είσοδοι σε αξιοθέατα, με βάση το καθημερινό πρόγραμμα
* Ολοήμερη κρουαζιέρα στο Μπεν Τρε και το Δέλτα του ποταμού Μεκόνγκ
* Αγγλόφωνος τοπικός ξεναγός κατά τη διάρκεια των παραπάνω ξεναγήσεων
* Ασφάλεια αστικής ευθύνης & 24ώρο τηλέφωνο ανάγκης
* Ατομική ταξιδιωτική ασφάλεια extra
* Βίζα Βιετνάμ με κόστος 45 € το άτομο
* ΦΠΑ

**Δεν περιλαμβάνονται**

* Έξοδα προσωπικής φύσεως
* Τοπικά φιλοδωρήματα/ αχθοφορικά (προτεινόμενα 3-4 USD το άτομο/ ημέρα)
* Επιπρόσθετες εκδρομές και δραστηριότητες, που δεν αναφέρονται στο πρόγραμμα

**Καθημερινό πρόγραμμα**

**1+2η μέρα: Θεσσαλονίκη – Πτήση για Ανόι, Βιετνάμ**

Συγκέντρωση στο αεροδρόμιο και αναχώρηση για το Βιετνάμ μέσω Κωνσταντινούπολη. Διανυκτέρευση εν πτήση. Άφιξη το απόγευμα της επόμενης μέρας στο Ανόι, την πρωτεύουσα του Βιετνάμ. Μετά τις απαραίτητες διατυπώσεις, συνάντηση με τον τοπικό μας ξεναγό και μεταφορά στο ξενοδοχείο. Τακτοποίηση στα δωμάτια και δείπνο σε τοπικό εστιατόριο. Ελεύθερος χρόνος για μία πρώτη γνωριμία με την πόλη. (Γεύματα στις πτήσεις/ Δείπνο σε εστιατόριο)

**3η μέρα: Ανόι – Κόλπος Χαλόνγκ με 2ήμερη κρουαζιέρα**

Μετά το πρωινό, αναχωρείτε οδικώς για το πιο φημισμένο αξιοθέατο του Βιετνάμ, τον Όρμο Χα Λονγκ, μέσα από μία πανέμορφη διαδρομή παραπλεύρως του δέλτα του κόκκινου ποταμού. Περίπου τρεις χιλιάδες ασβεστολιθικοί σχηματισμοί σαν μετέωροι βράχοι υψώνονται από τα σμαραγδένια νερά, θαρρείς κομμένοι με ακρίβεια από κάποιο γιγάντιο εργαλείο, και στην οροφή τους έχουν δάσος, δημιουργώντας άπειρα νησάκια σε μικρογραφία, που προσφέρονται για μοναδική εμπειρία κρουαζιέρας. Επιβιβάζεστε στα ειδικά πλοιάρια (κρουαζιερόπλοια) για μια μοναδική βόλτα ανάμεσά τους (Dog stone, fighting cock, three cocunuts και άλλα). Απολαύστε γευστικότατο γεύμα με θαλασσινά και άλλα Βιετναμέζικα εδέσματα, και αγκυροβολήστε για καγιάκ σε μία από τις πανέμορφες σπηλιές, το Luon Cave. Θα επισκεφθείτε το νησί titov, για να κάνετε μπάνιο σε μία από τις καλύτερες παραλίες του κόλπου. Δείπνο και διανυκτέρευση στο κρουαζιερόπλοιο. (Πρωινό/ Γεύμα/ Δείπνο)

**4η μέρα: Χαλόνγκ – Ανόι, ξενάγηση πόλης**

Η πρωινή εικόνα του κόλπου είναι μοναδική. Απολαύστε Τάι τσι και πλούσιο πρωινό, πριν επισκεφθείτε τη σπηλιά Sung Sot, όπου θα θαυμάσετε υπέροχους σταλακτίτες και σταλαγμίτες μετά από την ανάβαση στο νησί Bo Hon. Επιστροφή στο πλοίο και το λιμάνι Tuang Chau. Οδική μεταφορά πίσω στο Ανόι, όπου μετά την τακτοποίηση στο ξενοδοχείο θα επισκεφτείτε το Μουσείο Εθνολογίας, το οποίο διατηρεί και εκθέτει πολλά πολιτιστικά αντικείμενα και των 54 εθνοτικών ομάδων του Βιετνάμ, τη λίμνη Hoan Kiem και το ναό Ngoc Son. (Πρωινό/ Γεύμα)

**5η μέρα: Ανόι, ξενάγηση της πόλης και πτήση για Χούε**

Πρωινό στο ξενοδοχείο και ακολουθεί η ξενάγηση της πόλης με επίσκεψη του συγκροτήματος του Μαυσωλείου του προέδρου Χο Τσι Μινχ, το Προεδρικό Παλάτι και το σπίτι του, όπου ο μεγάλος ηγέτης έζησε και εργάστηκε μέχρι τα τελευταία χρόνια της ζωής του. Επιπλέον, θα σταματήσετε στην Παγόδα One Pillar για να θαυμάσετε ένα από τα 4 σύμβολα του Ανόι. Ύστερα θα δείτε τον Ναό της λογοτεχνίας, ο οποίος ήταν το πρώτο πανεπιστήμιο του Βιετνάμ και είναι αφιερωμένος στον Κομφούκιο. Μεσημεριανό γεύμα σε τοπικό εστιατόριο πριν μεταφερθείτε στο αεροδρόμιο για την πτήση για το Χούε, την αυτοκρατορική πρωτεύουσα του κράτους στο διάστημα 1802-1945. Άφιξη και μεταφορά στο ξενοδοχείο σας. (Πρωινό/ Γεύμα)

**6η μέρα: Χούε, ξενάγηση της πόλης – Χόι Αν**

Πρωινό και ολοήμερη ξενάγηση του Χούε, όπου θα επισκεφθείτε την **Απαγορευμένη Πόλη**, όπου ζούσε η αυτοκρατορική οικογένεια. Θα δείτε το συγκρότημα παλατιών της δυναστείας Nguyen, τον τάφο Khai Dinh και την 7όροφη Παγόδα Τιέν Μου, το πιο σημαντικό θρησκευτικό μνημείο της πόλης. Μεσημεριανό γεύμα και οδική μεταφορά για το Χόι Αν, με στάση για φωτογραφίες και πανοραμική θέα της Ανατολικής Θάλασσας του Βιετνάμ στην παραλία Lang Co και το μαγευτικό πέρασμα Hai Van. Αργά το απόγευμα άφιξη στην αρχαία γραφική πόλη Χόι Αν. Χρόνος ελεύθερος για περίπατο και γνωριμία με τα στενά δρομάκια στα οποία θα θαυμάσετε πολλά διαφορετικά αρχιτεκτονικά είδη. (Πρωινό/ Γεύμα)

**7η μέρα: Χόι Αν, ολοήμερη εκδρομή και ξενάγηση στο Μι Σον και Χόι Αν**

Πρωινό στο ξενοδοχείο και μεταφορά για να επισκεφθείτε την Ιερή Γη My Son, ένα μνημείο παγκόσμιας κληρονομιάς, 50 χλμ. νοτιοδυτικά του Χόι Αν. Μόλις φτάσετε εκεί, θα επισκεφθείτε την πρωτεύουσα Tra Kieu, η οποία ήταν το πρώην διοικητικό κέντρο του βασιλείου Champa. Θα ανακαλύψετε τα μεγαλοπρεπή αρχαία ερείπια του χώρου, συμπεριλαμβανομένων των αρχαίων πύργων που χτίστηκαν τον 4ο αιώνα. Μετά το μεσημεριανό γεύμα, θα ξεκινήσει η περιήγηση της αρχαίας πόλης Χόι Αν με την εξερεύνηση του ναού Kwan, της παγόδας Phuc Kien, του 200 χρόνων σπιτιού Tan Ky, της ιαπωνικής γέφυρας ηλικίας 400 ετών και την πολύχρωμή τοπική αγορά στο ποτάμι. Μετά την περιπατητική ξενάγηση, χρόνος ελεύθερος για βόλτα και ψώνια. (Πρωινό/ Γεύμα)

**8η μέρα: Χόι Αν, ολοήμερη εκδρομή στη Χρυσή Γέφυρα και τους Λόφους Μπα Να – πτήση για Σαϊγκόν**

Πρωινό στο ξενοδοχείο και μεταφορά με τελεφερίκ στους μαγευτικούς λόφους Μπα Να. Πρώτα θα επισκεφθείτε τους κήπους της αγάπης (Le Jardin D' Amour) και την εντυπωσιακή παγόδα Ling Ung με το 27μέτρων άγαλμα του Βούδα, έναν από τους προστάτες της περιοχής του Ντανάνγκ. Επόμενη στάση το θεματικό πάρκο Fantasy, μία από τις μεγαλύτερες ζώνες εσωτερικών παιχνιδιών στον κόσμο. Μετά το μεσημεριανό γεύμα, θα ανεβείτε στην κορυφή της οροσειράς Chua (1.487 μέτρα) για να απολαύσετε την πανοραμική θέα των λόφων και θα ολοκληρώσετε την επίσκεψή σας με τη διάσημη Χρυσή Γέφυρα. Η γέφυρα αποτελεί ένα από τα πιο αναγνωρίσιμα αξιοθέατα της χώρας λόγω της θέσης και της θεματικής της αρχιτεκτονικής, με τα δύο πελώρια χέρια να την κρατούν στον ουρανό, σε στάση προσφοράς. Επιστροφή στο τελεφερίκ και κατάβαση από το βουνό. Μεταφορά στο αεροδρόμιο και πτήση για την οικονομική πρωτεύουσα του Βιετνάμ, την πολύβουη Σαϊγκόν. Η πόλη έμεινε διάσημη στην ιστορία ως το κέντρο της Γαλλικής Ινδοκίνας και η πρωτεύουσα του Νότιου Βιετνάμ μέχρι την άνοιξη του 1975, όταν πήρε το όνομα του εθνικού ήρωα και πολιτικού Χο Τσι Μινχ. Άφιξη και μεταφορά στο ξενοδοχείο σας. Ελεύθερος χρόνος για πρώτη γνωριμία με την πόλη. (Πρωινό/ Γεύμα)

**9η μέρα: Σαϊγκόν, ολοήμερη εκδρομή στο Δέλτα του ποταμού Μεκονγκ**

Πρωινό και αναχώρηση για το Δέλτα του ποταμού Μεκόνγκ. Η διαδρομή σας θα σας περάσει από γραφικά τοπία με καταπράσινους ορυζώνες. Στο Μπεν Τρε θα επιβιβαστείτε σε σκάφος για μια βαρκάδα κατά μήκος του ποταμού για να δείτε τις δραστηριότητες των ντόπιων κατοίκων στο ποτάμι. Επίσκεψη σε μια τοπική αγορά, ένα εργαστήριο επεξεργασίας καρύδας και ένα τοπικό σπίτι ύφανσης χαλιών. Ακολουθεί περιήγηση σε ένα ήσυχο χωριό όπου μπορείτε να κάνετε μια σύντομη βόλτα για να γνωρίσετε την πραγματική ζωή του χωριού του Δέλτα και να απολαύσετε τοπικά φρέσκα φρούτα. Στη συνέχεια, μπορείτε να κάνετε βόλτα με το τουκ-τουκ ή ποδηλατική περιήγηση για να εξερευνήσετε τα περίγυρα του χωριού. Μετά το μεσημεριανό γεύμα σε παραποτάμιο εστιατόριο, θα επιβιβαστείτε σε σκάφος στην αποβάθρα για την επιστροφή στη Σαϊγκόν. Άφιξη στο ξενοδοχείο για ξεκούραση. (Πρωινό/ Γεύμα)

**10+11η μέρα: Ξενάγηση της Σαϊγκόν & τούνελ Κου Τσι – πτήση επιστροφής για την Θεσσαλονίκη**

Μετά το πρωινό θα αναχωρήσετε για την περιοχή Κού Τσι, το βασικό ορμητήριο και κρησφύγετο των επαναστατικών δυνάμεων κατά των πόλεμο με τις Η.Π.Α. Εκεί θα επισκεφθείτε το μουσεία με διάφορα σημαντικά εκθέματα και θα ξεναγηθείτε μέσα στα δαιδαλώδη τούνελ. Επιστροφή στη Σαϊγκόν και μεσημεριανό γεύμα. Ακολουθεί η ξενάγηση της πόλης με περιήγηση των βασικότερων αξιοθεάτων, όπως το Παλάτι Επανένωσης, το Πολεμικό Μουσείο, τον Καθεδρικό Ναό της Παναγίας των Παρισίων και το Ταχυδρομείο. Αν υπάρξει χρόνος θα έχετε χρόνο στην πολύβουη τοπική αγορά Ben Thanh. Μεταφορά στο αεροδρόμιο για την επιβίβαση στην πτήση επιστροφής μέσω Κωνσταντινούπολης. Άφιξη στην Θεσσαλονίκη νωρίς το πρωί της επόμενης μέρας, γεμάτοι υπέροχες εικόνες και αναμνήσεις. (Πρωινό/ Γεύμα & Γεύματα στις πτήσεις)

**Σημείωση**: Για την καλύτερη διεκπεραίωση της εκδρομής, η σειρά του προγράμματος ενδέχεται να διαφοροποιηθεί, χωρίς ωστόσο να παραληφθεί οτιδήποτε.

**ΓΕΝΙΚΕΣ ΠΛΗΡΟΦΟΡΙΕΣ**

- Οι τιμές είναι κατ’ άτομο σε ευρώ και ΤΕΛΙΚΕΣ

- Δεν απαιτούνται εμβόλια ή άλλου είδους προληπτική αγωγή

- Μετά την επιβεβαίωση της κράτησης και σε περίπτωση ακύρωσης θα υπάρχουν ακυρωτικά με βάση τους παρακάτω όρους

- Οι τιμές είναι υπολογισμένες με σημερινά ισχύοντα ναύλα. H όποια διαφοροποίησή τους, επιβαρύνει τους πελάτες

- Τα ξενοδοχεία δέχονται πληρωμές με πιστωτική/ χρεωστική κάρτα ή μετρητά. **ΠΡΟΣΟΧΗ!** Όπως είναι διεθνώς καθιερωμένο και εφαρμόζεται στα μεγάλα ξενοδοχεία, κατά την τακτοποίηση διατυπώσεων στην άφιξη, ζητείται η πιστωτική κάρτα ή κατάθεση μετρητών για κάλυψη τυχόν έξτρα καταναλώσεων κ.ά. προσωπικών δαπανών (Mini Bar, τηλέφωνα από το δωμάτιο κλπ.). Βεβαίως, κατά την αναχώρηση επιστρέφονται οι τυχόν καταβολές μετρητών ή ακυρώνεται το απόκομμα της πιστωτικής κάρτας.

- Παραλαβή δωματίων: 15.00 & Παράδοση δωματίων: 11.00

- Παιδιά έως 12 ετών συνήθως δικαιούνται έκπτωση στον αεροπορικό ναύλο & πιθανώς και από το ξενοδοχείο - εξαρτάται από την πολιτική του εκάστοτε ξενοδοχείου

- Τρίκλινα δωμάτια είναι δίκλινα δωμάτια με πρόσθετη κλίνη.

- Η εταιρεία διατηρεί το δικαίωμα αντικατάστασης των ξενοδοχείων με άλλα αντίστοιχης ή ανώτερης κατηγορίας σε περίπτωση ανωτέρας βίας ή υπερκάλυψης δωματίων (overbooking)

- Οι τιμές των φόρων αεροδρομίων είναι βασισμένες στην τρέχουσα τιμή πετρελαίου

- Το τελικό κόστος των φόρων των αεροδρομίων θα επιβεβαιώνεται την ημέρα έκδοσης του αεροπορικού εισιτηρίου

- Οι τιμές συντάχθηκαν σύμφωνα με τις ισχύουσες ισοτιμίες νομισμάτων. Σε περίπτωση διαφοροποίησης των νομισματικών ισοτιμιών, αεροπορικών ναύλων ή τιμών ξενοδοχείων/ τοπικών φόρων, η εταιρεία φέρει το δικαίωμα αναπροσαρμογής της τελικής τιμής

**Special Price**

Η ειδική τιμή ισχύει για κράτηση & προκαταβολή μέχρι δύο μήνες πριν την αναχώρηση και για περιορισμένο αριθμό συμμετοχής. Μετά την ημερομηνία, η τιμή του πακέτου ανεβαίνει +100 € ανά άτομο. Ενημερωθείτε αντίστοιχα.

**Κρατήσεις & Πληρωμές**

Για την οριστική προκράτηση, απαιτείται προκαταβολή 30% της τελικής τιμής, μαζί με τα διαβατήρια ή ταυτότητες των ταξιδιωτών και την υπογραφή της ταξιδιωτικής σύμβασης. Η εξόφληση του πακέτου θα πρέπει να γίνει 30 ημέρες πριν την αναχώρηση.

**Πολιτική ακυρωτικών**

Σας ενημερώνουμε για την πολιτική ακυρωτικών των προμηθευτών του πακέτου (αερ. εταιρεία, ξενοδοχεία, τοπικές υπηρεσίες)

Σε περίπτωση ακύρωσης μέχρι 46 ημέρες πριν την αναχώρηση – 150 €/ άτομο

Σε περίπτωση ακύρωσης 31-45 ημέρες πριν την αναχώρηση – 30% της συνολικής τιμής

Σε περίπτωση ακύρωσης 16-30 ημέρες πριν την αναχώρηση – 70% της συνολικής τιμής

Σε περίπτωση ακύρωσης 0-15 ημέρες πριν την αναχώρηση – 100% της συνολικής τιμής

**Ταξιδιωτικά έγγραφα**

Απαιτείται βίζα για το ταξίδι σας στο Βιετνάμ. Το διαβατήριό σας θα πρέπει να μη λήγει εντός 6 μηνών από την ημέρα άφιξης στον προορισμό. Βεβαιωθείτε ότι υπάρχουν αρκετές κενές σελίδες στο διαβατήριό σας (για τυχόν θεώρηση βίζας ή/και εισόδου-εξόδου από την χώρα που επισκέπτεστε). Όσοι ταξιδιώτες είναι αλλοδαποί και δεν είναι κάτοχοι Ελληνικού διαβατηρίου, οφείλουν να επικοινωνούν κατ’ ιδίαν με την πρεσβεία της χώρας που επιθυμούν να επισκεφθούν για να πληροφορηθούν για τις διαδικασίες έκδοσης βίζας (εφόσον αυτή απαιτείται). Η εταιρεία μας δεν φέρει καμία ευθύνη σε περίπτωση προβλήματος, που παρουσιαστεί με τα ταξιδιωτικά σας έγγραφα την ημέρα της αναχώρησής σας από δική σας ευθύνη.

**Τραπεζικοί λογαριασμοί**

**Παρακάτω θα βρείτε τους τραπεζικούς λογαριασμούς για τις καταθέσεις των πληρωμών σας.**

**Η κάθε πληρωμή θα πρέπει να συνοδεύετε στην αιτιολογία με το ονοματεπώνυμο σας και ταξίδι Βιετνάμ καλοκαίρι 2024.**

|  |  |  |  |
| --- | --- | --- | --- |
| **ΤΡΑΠΕΖΑ** | **ΑΡ. ΛΟΓΑΡΙΑΣΜΟΥ** | **ΙΒΑΝ** | **SWIFT-BIC** |
| **PIRAEUS BANK** | 5238084600738 | GR4101722380005238084600738 | PIRBGRAA |
| **ALPHA BANK** | 704002002016957 | GR8601407040704002002016957 | CRBAGRAA |
| **EUROBANK** | 0026.0203.80.0201612187 | GR7302602030000800201612187 | ERBKGRAA |
| **NATIONAL BANK OF GREECE** | 212/002954-89 | GR1801102120000021200295489 | ETHNGRAA |
| **REVOLUT BANK** |  | LT423250089573992429 | REVOLT21 |

**ΔΙΚΑΙΟΥΧΟΣ: DIONTOURS NG & RED ELEPHANT O.E.**